La gestió emocional per a l’educació ambiental
2021-10-26 18:00 - 2021-11-30 19:30 (Europe/Madrid) | Barcelona
Curs de 4 sessions en línia, de 18 a 19’30h (1h’30 min durada). Els dimarts 26 d’octubre, 2, 9 i 23 de novembre.
En aquest curs aprendrem a gestionar les nostres emocions de manera efectiva per a cuidar-nos i cuidar el nostre entorn i les persones que ens envolten, tenint en compte els aspectes fonamentals per a tenir una vida saludable i en harmonia amb el món en el que vivim.
A càrrec de Yolanda Vidal, coach i formadora en habilitats socials, especialitzada en el desenvolupament personal i professional de persones i equips, en base a hàbits i actituds saludables per a nosaltres i el món en el que vivim.
Més informació i inscripcions

Taller RopARTE
2021-11-18 17:00 - 19:00 | Centre Cívic Trinitat Vella
En aquest taller donarem una nova vida a la roba que tenim oblidada al fons de l’armari. Amb la Rosetta, instructora d’arts visuals i dissenyadora, transformarem la roba amb diversos materials com per exemple brodats, pintures, textures, fils i agulla. Porta aquella roba que vulguis renovar de forma única i personalitzada.
A càrrec de Rosetta, d’Ultramarinos, cooperativa de cultura i art. Coorganitzat amb el Banc del Temps de Trinitat Vella i el Centre Cívic Trinitat Vella en el marc del Renova la roba.

Trobada Hortícola: Compostadors a casa
2021-11-22 18:00 | Ateneu l’Harmonia
Les restes de menjar ocupen gran part de les escombraries que es generen a les cases.
El compostatge i el vermicompostatge són dues tècniques molt útils per reduir els residus orgànics de casa alhora que generem un producte de molt alta qualitat per a les nostres plantes. En aquest taller aprendrem les possibilitats d’aquestes dues tècniques per tal d’aprofitar-les a la nostra llar.
Taller a càrrec d’Abono Km 0. Coorganitzat amb l’Ateneu L’Harmonia i l’Aula Ambiental de Sant Andreu. En el marc de l’Any de la Capitalitat Mundial de l’Alimentació Sostenible a Barcelona

Itinerari del consum responsable a Sant Andreu de Palomar
2021-11-25 18:00 - 20:00 | Biblioteca Can Fabra
Visitarem els comerços i les cooperatives de consum sostenible que hi ha al barri de Sant Andreu de Palomar, de la mà de Rezero i amb l’ajuda del Mapa Barcelona+Sostenible. Farem una primera dinàmica a la biblioteca per aprendre a fer servir aquesta eina i després sortirem totes juntes a descobrir les botigues i les cooperatives que aposten per un model de consum més conscient.
A càrrec de Rezero i l’equip del Mapa B+S. Coorganitzat amb la Biblioteca Can Fabra i l’Aula Ambiental de Sant Andreu. En el marc de l’Any de la Capitalitat Mundial de l’Alimentació Sostenible a Barcelona.

Gamificació i educació ambiental
2021-11-30 18:00 - 19:30 | Barcelona
Dins el projecte Estenem la sostenibilitat, un programa formatiu per tal d’estendre la cultura de la sostenibilitat, amb el suport de l’Ajuntament de Barcelona, us oferim aquesta píndola en línia.
En aquesta sessió coneixerem que és la gamificació i si de tot en podem fer un joc. Compartirem eines i recursos per a poder crear jocs i coneixerem experiències reals d’entitats del sector.
A càrrec d’Elena Maestre, especialista en innovació docent i gamificació, amb la participació d’entitats professionals sòcies de la SCEA.
Disposem de 50 places (segons ordre d’inscripció, prioritzant socis i sòcies de la SCEA) (Fes-te soci, fes-te sòcia!)
